**BILJEŠKE UZ FINANCIJSKE IZVJEŠTAJE**

**za razdoblje od 1.siječnja do 30. lipnja 2021. godine**

* Broj RKP-a: 28854
* Matični broj: 02553040
* OIB: 08686015790
* Naziv obveznika: Grad Sisak
* Pošta i mjesto: 44000 Sisak
* Ulica i kućni broj: Rimska 26
* Razina: 22
* Šifra djelatnosti:8411
* Šifra grada/opć.: 391

*-Izvješće obuhvaća realizaciju prihoda i primitaka i rashoda i izdataka te obveza za navedeno obračunsko razdoblje za 17 proračunskih korisnika i Grad Sisak.*

**OBRAZAC PR-RAS**

*U izvještajnom razdoblju u dijelu prihoda i rashoda poslovanja ostvareni su sljedeći iznosi:*

AOP 004 Porez i prirez na dohodak od nesamostalnog rada u iznosu 55.758.760 kn što je značajno više s obzirom na isto razdoblje prethodne godine. Razlog povećanja je pozitivna promjena na tržištu rada i zapošljavanje građana sa područja Grada. Povrat poreza i prireza na dohodak po godišnjoj prijavi prema indeksu je dvostruko veći s obzirom na izvršenje razdoblja prethodne godine te iznosi 9.933.101 AOP 010, razlog ovakvog povećanja je porezna reforma kojom se građanima do 30. godine vršio ukupan povrat uplaćenih sredstava ili povrat u iznosu 50% uplaćenih sredstava. Porez na imovinu, te Porezi na robu i uslugu (AOP-ovi 018 i 024) ostvareni su u manjem iznosu od prethodnog razdoblja za 30-50 % iz razloga promjena koje su se dogodile na području Grada Siska uzrokovane elementarnom nepogodom-potresom. Iz istog razloga povećali su se priljevi sredstava od Pomoći unutar i izvan proračuna kako kod Grada Siska tako i kod proračunskih korisnika i ukupno iznose 51.276.660 kn AOP 045. Prihod od imovine smanjen je za nekakvih 30%, posebice u dijelu Prihoda od nefinancijske imovine vidljiv na AOP-u 086 u iznosu 2.882.434 što je samo 60% prošlogodišnjeg ostvarenja. Razlog ovakvog stanja je usmjerenost sanacijama šteta od potresa i stavljanje imovine Grada i proračunskih korisnika na raspolaganje potrebitima. Prihodi od komunalnih djelatnosti na AOP-u 115 ostvareni su u iznosu 25.419.473 kn, 10% manje s obzirom na prošlogodišnje razdoblje iz razloga što proces prisilne naplate nije izvršavan, mnogobrojna potraživanja su otpisana nakon potresa i uništenih nekretnina. Kako i kod izvještaja samog Grada tako i u dijelu konsolidiranog financijskog izvještaja najznačajniji iznos izvršenja ovog razdoblja vidljiv je na AOP-u 123 gdje su donacije od pravnih i fizičkih osoba ostvarene u iznosu 22.206.347 kn, a sve u svrhu otklanjanja posljedica elementarne nepogode. Ukupni konsolidirani prihodi poslovanja izvještajnog razdoblja ostvareni su u iznosu 159.738.150 kn AOP 001.

Rashode poslovanja čine konsolidirani Rashodi za zaposlene svih 17 proračunskih korisnika i samog Grada Siska ostvareni u iznosu 62.120.736 kn-odnose se na ukupnu brojku od 1180 djelatnika zaposlenih kod 17 proračunskih korisnika i Gradu Sisku, uključujući djelatnike u programu javnih radova, materijalni rashodi značajnije su ostvareni u odnosu na prošlogodišnje razdoblje za 48% i iznose 51.288.074 kn najvećim djelom su uvećani iz razloga dodatnih troškova uzrokovanih potresom (rashodi za energiju, usluge tekućeg održavanja, te ostalih usluga) koje su izvršavali dobavljači u cilju sanacije štete. U značajnijem postotku povećale su se Naknade šteta pravnim i fizičkim osobama te iznose 1.748.302 AOP 268 na kojem je evidentiran rashod za realizaciju pomoći dodijeljenih građanima kako bi mogli sanirati štetu na stambenim objektima. Ukupni konsolidirani rashodi poslovanja iznose 129.508.498 kn AOP 146.

U dijelu prihoda i rashoda poslovanja ostvaren je višak prihoda poslovanja u iznosu 30.228.899 kn-AOP 285.

*Prihodi i rashodi od nefinancijske imovine:*

Prihodi od Stambenih objekata iznose 589.095 kn AOP 307, značajno smanjeni u odnosu na prethodnu godinu iz razloga što u izvještajnom razdoblju nije bilo mogućnosti prodaje objekata. Prihod od prodaje zemljišta porastao je višestruko iz razloga prodaje zemljišta …… i ne odnosi se na prihod proračunskih korisnika, nego Grada Siska. U dijelu koji se odnosi na proračunske korisnike ostvaren je prihod od prodaje knjiga u iznosu od 4.995 kn -AOP 326.

Konsolidirani rashodi za nabavu nefinancijske imovine povećali su se za 50% u odnosu na prošlogodišnje razdoblje. Vršena su ulaganja na poslovnim objektima, cestama, nabavljena je sportska i glazbena oprema, knjige za Knjižnicu, umjetniče djela za Galeriju te su izvršena dodatna ulaganja na građevinskim objektima i ostaloj imovini.

Konsolidirani prihodi od prodaje nefinancijske imovine u ukupnom iznosu su 1.306.068 kn-AOP 292, a konsolidirani rashodi za nabavu nefinancijske imovine su 24.725.643 kn-AOP 344. U dijelu prihoda i rashoda nefinancijske imovine rezultiran je manjak prihoda u iznosu 23.419.575 kn –AOP 402. Navedeni manjak biti će na kraju godine racionaliziran kada se preko raspodjele prihod ostvaren od pomoći prebije sa rashodom za nefinancijsku imovinu.

*Primici i izdaci*

Primici od financijske imovine iznose 1.000 kn AOP 413 i odnose se na primitke od udjela.

Izdaci za financijsku imovinu i otplate zajmova iznose 417.389 kn, vezani su uz izdatke za udjele u glavnici trgovačkog društva u iznosu 20.000 kn-AOP 579 i otplate glavnica prema dospijeću u tuzemnim kreditnim institucijama u iznosu 397.389 kn-AOP 599.

Ostvaren je manjak primitaka od financijske imovine u iznosu 416.389 kn-AOP 629. Primici i izdaci odnose se isključivo na Grad Sisak i nisu vezani uz proračunske korisnike.

*Analitički podaci:*

Konsolidirano stanje novčanih sredstava na početku izvještajnog razdoblja je 10.609.962 kn što je značajno više u odnosu na isto razdoblje prethodne godine. Ukupno ostvareni priljevi su 158.908.579 kn, a odljevi 157.828.618 kn. Stanje novčanih sredstava na kraju izvještajnog razdoblja je 11.689.923 kn-AOP 644. Uključuje novčana sredstva Grada Siska i računa riznice kojima su pribrojena stanja blagajni proračunskih korisnika.

***Rezultat PR-RAS obrasca:***

Ukupno ostvareni konsolidirani prihodi i primici su 161.045.218 kn što je 24% više u odnosu na prošlogodišnji period, ukupno ostvareni rashodi i izdaci iznose 154.652.283 kn te je za izvještajno razdoblje ostvaren višak prihoda i primitaka u iznosu 6.392.935 kn. Uzevši u obzir preneseni manjak iz prethodnih godina u iznosu 5.297.760 kn, konsolidirani višak prihoda i primitaka za trošenje u idućim razdobljima je 1.095.175 kn.

**OBRAZAC OBVEZE**

Konsolidirane obveze 01. siječnja 2021.g. iznosile su 115.631.480 kn-AOP 001. U izvještajnom razdoblju obveze su povećane za 181.500.983 kn. Izvršeno je podmirenje obveza u iznosu 159.870.160 kn. Na kraju izvještajnog razdoblja obveze Grada Siska i svih proračunskih korisnika iznose 137.262.303 kn-AOP 038. Od toga iznos dospjelih obveza je 3.426.633 kn, a nedospjelih 133.835.670 kn. Dospjele obveze će se kako u Gradu Sisku tako i kod proračunskih korisnika podmirivati u idućim izvještajnim razdobljima sukladno raspoloživim sredstvima.

GRADONAČELNICA

Kristina Ikić Baniček